Document ID: 32006D0685

32006D0685
L 282/44
JURNALUL OFÍCIAL AL UNIUNII EUROPENE
DECIZIA COMISIEI
din 6 octombrie 2006
de modificare a anexelor I și II la Decizia 2003/634/CE de aprobare a programelor destinate obținerii statutului de zone autorizate sau de exploatații de creștere autorizate situate în zone neautorizate în ceea ce privește boli ale peștilor precum septicemia hemoragică virală (SHV) și necroza hematopoietică infecțioasă (NHI)
[notificată cu numărul C(2006) 4363]
(Text cu relevanță pentru SEE)
(2006/685/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/67/CEE a Consiliului din 28 ianuarie 1991 privind condițiile de sănătate animală care reglementează introducerea pe piață a animalelor și a produselor de acvacultură (1), în special articolul 10 alineatul (2),
întrucât:
(1)
Decizia 2003/634/CE a Comisiei (2) aprobă programele prezentate de diverse state membre și stabilește lista acestora. Programele respective sunt concepute pentru a permite statului membru în cauză să inițieze ulterior procedurile necesare pentru ca o zonă sau exploatație de creștere să obțină statutul de zonă autorizată sau de exploatație de creștere autorizată situată într-o zonă neautorizată, în ceea ce privește boli ale peștilor precum septicemia hemoragică virală (SHV) și necroza hematopoietică infecțioasă (NHI) sau doar una dintre acestea.
(2)
Într-o scrisoare din data de 22 noiembrie 2005, Italia a solicitat aprobarea programului ce trebuie aplicat zonei „Bacino del torrente Taverone”. S-a considerat că cererea prezentată este în conformitate cu articolul 10 din Directiva 91/67/CEE și, prin urmare, este necesar să se aprobe respectivul program.
(3)
Într-o scrisoare din data de 2 februarie 2006, Italia a solicitat aprobarea programului ce trebuie aplicat zonei „Valle Sessera”. S-a considerat că cererea prezentată este în conformitate cu articolul 10 din Directiva 91/67/CEE și, prin urmare, este necesar să se aprobe respectivul program.
(4)
Într-o scrisoare din data de 21 februarie 2006, Italia a solicitat aprobarea programului ce trebuie aplicat zonei „Valle del torrente Bondo”. S-a considerat că cererea prezentată este în conformitate cu articolul 10 din Directiva 91/67/CEE și, prin urmare, este necesar să se aprobe respectivul program.
(5)
Într-o scrisoare din data de 22 mai 2006, Italia a solicitat aprobarea programului ce trebuie aplicat zonei „Fosso Melga”. S-a considerat că cererea prezentată este în conformitate cu articolul 10 din Directiva 91/67/CEE și, prin urmare, este necesar să se aprobe respectivul program.
(6)
Programul aplicabil întregului teritoriu al Ciprului a fost finalizat. Prin urmare, este necesar să fie eliminat respectivul program din anexa I la Decizia 2003/634/CE.
(7)
Programul aplicabil fermei Azienda agricola Bassan Antonio din regiunea Veneto a fost finalizat. Prin urmare, este necesar să fie eliminat respectivul program din anexa II la Decizia 2003/634/CE.
(8)
Prin urmare, este necesar să se modifice Decizia 2003/634/CE în consecință.
(9)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 2003/634/CE se modifică după cum urmează:
1.
Anexa I se înlocuiește cu textul prevăzut în anexa I la prezenta decizie.
2.
Anexa II se înlocuiește cu textul prevăzut în anexa II la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 6 octombrie 2006.

Labels: 7
18
0
6